༄༅།རང་ཅག་ཁ་བ་རི་པ་རྣམས་ཀྱི་མེ་ཏོག་གང་ལ་ཕོག་པའི་ལྷ་སྐལ་འཕགས་མཆོག་ཕྱག་ན་པདྨོའི་རྣམ་སྤྲུལ།མཐའ་ཡས་འགྲོ་བ་ཡོངས་ཀྱི་མ་འདྲིས་པའི་མཛའ་བཤེས་ཆེན་པོ།ཁམས་གསུམ་ཆོས་ཀྱི་རྒྱལ་པོ།འཇིག་རྟེན་ཞི་བདེའི་་དེད་དཔོན།བོད་མི་ཡོངས་ཀྱི་མགོན་སྐྱབས་དང་བླ་ན་མེད་པའི་དབུ་ཁྲིད།སྤྱི་ནོར་༸གོང་ས་༸སྐྱབས་མགོན་སྐུ་ཕེང་བཅུ་བཞི་པ་ཆེན་པོ་བསྟན་འཛིན་རྒྱ་མཚོ་མཆོག་སྐྱེ་འགྲོ་སྤྱི་དང་།ཁྱད་པར་གང་ཉིད་ཀྱི་གདུལ་ཞིང་དུ་བདག་གིར་བཞེས་པའི་བོད་ཁ་བ་གངས་ཅན་པ་རྣམས་ཀྱི་སླད།ཕྱི་ལོ་༡༩༣༥ཟླ་༧ཚེས་༦་ཉིན་སྐུའི་མཚན་དཔེའི་མེ་ཏོག་རྣམ་པར་བཞད་ནས་ད་ལྟའི་བར་འཇེག་རྟེན་སྐྱེ་འགྲོ་སྤྱི་དང་།བྱེ་བྲག་རིས་སུ་མ་ཆད་པའི་ཆོས་ལུགས་པ་དང་།ལྷག་པར་ཁ་བ་གངས་ཅན་པ་གཞིས་བྱེས་ཡོངས་ཀྱི་ཆེད།རླབས་ཆེན་དམིགས་བསལ་ཁུར་འཁྱེར་གྱི་མཛད་འཕྲིན་གསུམ་གྱི་ནུས་མཐུ་ཕྱོགས་དང་སྒོ་ཐམས་ཅད་ནས་ཀློང་དུ་བརྡོལ་བས།མུ་མཐའ་མེད་པའི་སྐྱེ་འགྲོ་ཡོངས་ཀྱིས་མགོན་སྐྱབས་དང་བླང་དོར་ལམ་སྟོན་གྱི་སྒྲོན་མེར་མཛད་ནས་ད་ཆ་དགུང་གྲངས་༨༠་ཕེབས་ཀྱི་ཡོད་པ་དང་།མགོན་པོ་གང་གི་ཆབ་འབངས་དང་སྐྱབས་འོག་དུ་གཏོགས་པའི་འཇར་མན་བོད་མི་ཡོངས་ཀྱི་བཀའ་དྲིན་ལ་རྗེས་དྲན་དང་།བླང་དོར་ལམ་སྟོན་ལ་བརྩི་འཇོག་གི་ཐོག་ནས་འདི་ལོའི་༸སྐུའི་འཁྲུངས་སྐར་དུས་ཆེན་དེ།འཇར་འཁོད་བོད་རིགས་ཚོགས་པའི་གོ་སྒྲིགས་འོག་སྲུང་བརྩི་ཞུ་རྒྱུ་དང་།